Jaana Lehtiö

Jaana Lehtiö (s. 1960 Turku) on suomalainen kirjailija. Hänen esikoisromaaninsa Joka viisautta rakastaa ilmestyi vuonna 2013. Toinen porvoolaisdekkari Uutta auringon alla ilmestyi vuonna 2014. Samana vuonna häneltä ilmestyi ensimmäinen yhteiskirjoittamisella  kirjailija Helena Miettisen kanssa tehty lastenkirja Taika Valo ja Pelukylän pokaali. Jaana Lehtiön kirjoja on julkaissut Myllylahti-kustantamo. 

 Elämä ja ura  	
Turkulaissyntyinen Jaana Lehtiö on valmistunut filosofian kandidaatiksi (ylempi korkeakoulututkinto eli maisteri) Turun yliopistosta pääaineinaan folkloristiikka ja uskontotiede. Lehtiö työskentelee Porvoossa opettajana, kirjailijana sekä Porvoo-oppaana ja on tehnyt lisäksi oppikirjoja ja verkkomateriaalia. Lehtiö valittiin vuoden 2022 Porvoo-oppaaksi.
Lehtiö jäi koulumaailmasta eläkkeelle keväällä 2025. Kirjoittamiselle jäi enemmän aikaa ja hän on jatkanut kirjailijan työtään ja opastuksia.

 Kirjoittamisesta 
Lehtiö on tehnyt oppikirjoja peruskouluun ja lukioon. Ensimmäiselle luovan kirjoittamisen kurssille hän meni kirjoittavan tuttunsa kehotuksesta. Lehtiö kirjoitti kursseilla muun muassa scifinovelleja, rikostarinoita ja maagista realismia. Kirjoituskurssien ja -kilpailumenestyksen siivittämänä Lehtiö kirjoitti ensimmäisen dekkarikäsikirjoituksensa ja vuonna 2013 ilmestyi esikoisromaani Joka viisautta rakastaa kustantajana Myllylahti. Lehtiö sijoittaa jännityskirjansa tapahtumat kotikaupunkiinsa Porvooseen.

Lehtiö kuuluu Kynäpirkot-kirjoittajaryhmään, joka kokoontuu säännöllisesti. Ryhmä antaa "rakentavan kriittistä" palautetta kirjoituksista ja kokoontuu lähinnä Järvenpään seudulla.

Lisää kirjoittamisesta
Jaana Lehtiö ja Helena Miettinen tapasivat kirjoituskurssilla Porvoossa. Aiemmin vain aikuisille kirjoittaneiden kirjailijoiden yhteistyö käynnistyi, kun he huomasivat kumpaakin kiinnostavan lastenkirjan kirjoittaminen. Yhteiskirjoittamisella tehtyjä Taika Valo -lastenkirjasarjan romaaneja on ilmestynyt useita alkaen vuodesta 2014. Ensimmäisestä Taika Valosta Lehtiö ja Miettinen pokkasivat Lasten LukuVarkaus -palkinnon vuonna 2015, se jaetaan parhaalle edellisvuoden suomenkieliselle lastenkirjalle. 

Jaana Lehtiö on Suomen Kirjailijaliiton ja Suomen Nuorisokirjailijat ry:n jäsen ja on esiintynyt muun muassa kirjamessuilla, kirjastoissa, kouluissa ja Naisten Pankin Porvoon tilaisuuksissa.

Jaana Lehtiö on vetänyt sanataidepajoja esimerkiksi Teatteri Soittorasiassa. Teatterin kurssisivulla kerrotaan mm. näin "Kirjoitusverryttelyä: Olet kiinnostunut kirjoittamisesta ja haluat kokeilla sitä pienten harjoitusten avulla. Tai olet kirjoittanut jonkun verran, mutta syystä tai toisesta se on jäänyt ja kaipaat takaisin kirjoittamaan." "Pajoissa keskustellaan lyhyesti kirjoittamisen herättämistä ajatuksista ja kirjoittamisesta. Pääosassa on kuitenkin aina kirjoittaminen." 

 Teatteri 
Jaana Lehtiö kirjoitti vuonna 2013 ilmestyneestä dekkaristaan Joka viisautta rakastaa näytelmän. Sen ensi-ilta oli 27. elokuuta 2022 Teatteri Soittorasian näyttämöllä Porvoon Suomenkylässä. Esittävän taiteen verkkosivu TINFOn sivulla näytelmästä kerrotaan seuraavasti: "Kaupunginpuistosta löytynyt kummallinen vainaja on lähtölaukaus rikosvyyhdille, jonka tutkinta saa rikoskomisario Juha Muhosen lähes ymmälleen. Mikä on murhia yhdistävä punainen lanka? Näytelmä perustuu Jaana Lehtiön saman nimiseen romaaniin vuodelta 2013. Astu dekkarin maailmaan Porvoon kaduille ja kaupunginosiin rikoskomisario Juha Muhosen ja hänen tiiminsä mukana. Cozy-crime -tyylisiä dekkareita piristävät huumori sekä paikalliset ja ajankohtaiset aiheet."

Jaana Lehtiö kirjoitti näytelmän: Yhtenä kesäiltana Haikossa vuonna 1883. Esityksen ensi-ilta järjestettiin syyskuussa 2023 Albert Edelfeltin ateljeemuseossa. Monologin esitti teatterinojaaja ja näyttelijä Pentti Kinosmaa. Rahoitus ja tarkoitus: Teksti oli osa Opetus- ja Kulttuuriministeriön Aikamatkoja-hanketta. Teksti löytyy teoksen Aikamatkoja menneisyyteen – sanoja toisesta todellisuudesta - kirjoituskokoelmasta. Visavuoren museosäätiö 2023. 

Vuonna 2025 Jaana Lehtiö kirjoitti näytelmän: Elämäniloa Pariisista Porvooseen – Vuosi 1901 Salonkinäytelmä. Kyseessä oli dialogi porvoolaissyntyisten pariisilaistuneiden ystävysten Albert Edelfeltin ja Ville Vallgrenin kesken. Näytelmän esitti Porvoon teatteri 17.9.2025 Albert Edelfeltin ateljeemuseon näyttelytilassa Villa Albertissa nimellä Iloa kuplivasta elämästä – Ville Vallgren ja Albert Edelfelt Haikossa – salonkinäytelmä.

Vuoden 2025 alussa Jaana Lehtiö sai valmiiksi ensimmäisestä, vuonna 2014 ilmestyneestä lastenkirjastaan Taika Valo ja Pelukylän pokaali koko perheen näytelmäkäsikirjoituksen. Teatteri Soittorasia ryhtyi etsimään tekijöitä syksyn 2025 alussa. Näytelmän Suomen ensi-ilta Teatteri Soittorasiassa Porvoossa 24.1.2026.

 Tuotantoa 

 Jännityskirjat / dekkarit 












 Lastenkirjat 






 Novelleja kokoomateoksissa 
 Sirkan juhannussuunnitelma, antologiassa 
 La treccia, antologiassa 
 Kivettymä, antologiassa 

 Lehtinovelleja 
 Palmikko, fantasianovelli ilmestyi lehdessä Spin 2011  
 Matkalla, scifinovelli ilmestyi lehdessä Kosmoskynä 2011  
 Palautus, scifinovelli ilmestyi lehdessä Kosmoskynä 2010 
 Tulokas, scifinovelli ilmestyi lehdessä Spin 2009 
 Todellinen kirjoittaminen, scifinovelli ilmestyi nettilehdessä Usva 2009
 Ruosteinen sydän, novelli ilmestyi Särö-kulttuurilehdessä 2009

 Kolumneja 
 Hyppy tuntemattomaan vai täyskäännös
 Kun innostus muuttuu arjeksi 
 Kun innostuminen on astetta vakavampaa
 Porvoon kuuma piste 
 Hyvä vai parempi mieli  
 Siltoja ei rakenneta yksin 

 Näytelmäteksti kokoomateoksessa 

 Yhtenä kesäiltana Haikossa vuonna 1883 - monologi, ilmestyi kokoelmassa Aikamatkoja menneisyyteen - sanoja toisesta todellisuudesta. Visavuoren museosäätiö, Helsinki 2023. 

 Palkintoja 
 LukuVarkaus -kilpailun 1. palkinto vuonna 2015 yhdessä Helena Miettisen kanssa kirjasta Taika Valo ja Pelukylän pokaali.
 Novan 1. sija / 2011 novellista Palmikko.
 Nova 2. sija / 2010   Palautus, novelli 
 Nova 4. sija / 2009   Tulokas, novelli 
 Usva-lehden lyhytnovellikilpailun voittaja 2009 Todellinen kirjoittaminen (Ilmestyi nettilehdessä Usva).

 Lähteet 

 Aiheesta muualla 
 Kustantajan sivu. Myllylahti.fi.
 Jaana Lehtiö Kirjasampo.fi:ssä
 Älä jätä lastasi ilman tarinoita. Helsingin Uutiset 11.9.2016.

Luokka:Suomalaiset kirjailijat
Luokka:Vuonna 1960 syntyneet
Luokka:Elävät henkilöt